พระราชกฤษฎีกาพระราชกฤษฎีกากำหนดเขตอำนาจศาลจังหวัดทหารและศาลมณฑลทหารพ.ศ. ๒๕๓๓[๑] ภูมิพลอดุลยเดช ป.ร.ให้ไว้ ณ วันที่ ๑๕กรกฎาคม พ.ศ. ๒๕๓๓เป็นปีที่ ๔๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการกำหนดเขตอำนาจศาลจังหวัดทหารและศาลมณฑลทหารอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทยและมาตรา ๑๗ (๑) แห่งพระราชบัญญัติธรรมนูญศาลทหารพ.ศ. ๒๔๙๘ ซึ่งแก้ไขเพิ่มเติมโดยพระราชบัญญัติธรรมนูญศาลทหาร (ฉบับที่ ๖) พ.ศ.๒๕๒๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตอำนาจศาลจังหวัดทหารและศาลมณฑลทหารพ.ศ. ๒๕๓๓มาตรา ๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิก(๑)พระราชกฤษฎีกากำหนดเขตอำนาจศาลจังหวัดทหารและศาลมณฑลทหารพ.ศ. ๒๕๒๖(๒)พระราชกฤษฎีกากำหนดเขตอำนาจศาลจังหวัดทหารและศาลมณฑลทหาร(ฉบับที่ ๒) พ.ศ. ๒๕๒๖มาตรา ๔[๒] ศาลจังหวัดทหาร มีเขตอำนาจดังนี้(๑) ศาลจัวหวัดทหารบกกาญจนบุรี มีเขตอำนาจตลอดท้องที่จังหวัดกาญจนบุรีและจังหวัดสุพรรณบุรี(๒) ศาลจังหวัดทหารบกเพชรบุรีมีเขตอำนาจตลอดท้องที่จังหวัดเพชรบุรี และจังหวัดประจวบคีรีขันธ์(๓) ศาลจังหวัดทหารบกราชบุรีมีเขตอำนาจตลอดท้องที่จังหวัดราชบุรี และจังหวัดสมุทรสงคราม(๔) ศาลจังหวัดทหารบกฉะเชิงเทรา มีเขตอำนาจตลอดท้องที่จังหวัดฉะเชิงเทรา(๕) ศาลจังหวัดทหารบกสระแก้วมีเขตอำนาจตลอดท้องที่จังหวัดสระแก้ว(๖) ศาลจังหวัดทหารบกสระบุรีมีเขตอำนาจตลอดท้องที่จังหวัดสระบุรี และจังหวัดพระนครศรีอยุธยา(๗) ศาลจังหวัดทหารบกบุรีรัมย์มีเขตอำนาจตลอดท้องที่จังหวัดบุรีรัมย์(๘) ศาลจังหวัดทหารบกสุรินทร์มีเขตอำนาจตลอดท้องที่จังหวัดสุรินทร์(๙) ศาลจังหวัดทหารบกร้อยเอ็ดมีเขตอำนาจตลอดท้องที่จังหวัดร้อยเอ็ด และจังหวัดยโสธร(๑๐) ศาลจังหวัดทหารบกเลย มีเขตอำนาจตลอดท้องที่จังหวัดเลย(๑๑) ศาลจังหวัดทหารบกนครพนมมีเขตอำนาจตลอดท้องที่จังหวัดนครพนม(๑๒) ศาลจังหวัดทหารบกสกลนครมีเขตอำนาจตลอดท้องที่จังหวัดสกลนคร(๑๓) ศาลจังหวัดทหารบกตาก มีเขตอำนาจตลอดท้องที่จังหวัดตาก(๑๔) ศาลจังหวัดทหารบกเพชรบูรณ์มีเขตอำนาจตลอดท้องที่จังหวัดเพชรบูรณ์และจังหวัดพิจิตร(๑๕) ศาลจังหวัดทหารบกพิษณุโลก มีเขตอำนาจตลอดท้องที่จังหวัดพิษณุโลกและจังหวัดสุโขทัย(๑๖) ศาลจังหวัดทหารบกพะเยามีเขตอำนาจตลอดท้องที่จังหวัดพะเยา(๑๗) ศาลจังหวัดทหารบกน่านมีเขตอำนาจตลอดท้องที่จังหวัดน่าน(๑๘) ศาลจังหวัดทหารบกอุตรดิตถ์มีเขตอำนาจตลอดท้องที่จังหวัดอุตรดิตถ์ และจังหวัดแพร่(๑๙) ศาลจังหวัดทหารบกเชียงรายมีเขตอำนาจตลอดท้องที่จังหวัดเชียงราย(๒๐) ศาลจังหวัดทหารบกชุมพรมีเขตอำนาจตลอดท้องที่จังหวัดชุมพร และจังหวัดระนอง(๒๑) ศาลจังหวัดทหารบกทุ่งสงมีเขตอำนาจตลอดท้องที่อำเภอทุ่งสง จังหวัดนครศรีธรรมราช และจังหวัดตรัง(๒๒) ศาลจังหวัดทหารบกสุราษฎร์ธานีมีเขตอำนาจตลอดท้องที่จังหวัดสุราษฎร์ธานี(๒๓) ศาลจังหวัดทหารบกปัตตานีมีเขตอำนาจตลอดท้องที่จังหวัดปัตตานี จังหวัดนราธิวาส และจังหวัดยะลามาตรา ๕ศาลมณฑลทหาร มีเขตอำนาจดังนี้(๑)[๓]ศาลมณฑลทหารบกที่ ๑๒ มีเขตอำนาจตลอดเขตอำนาจศาลจังหวัดทหารบกฉะเชิงเทรา ศาลจังหวัดทหารบกสระแก้วและตลอดท้องที่จังหวัดปราจีนบุรี และจังหวัดนครนายก(๒) ศาลมณฑลทหารบกที่ ๑๓มีเขตอำนาจตลอดเขตอำนาจศาลจังหวัดทหารบกสระบุรี และตลอดท้องที่จังหวัดลพบุรีจังหวัดชัยนาท จังหวัดสิงห์บุรี และจังหวัดอ่างทอง(๓) ศาลมณฑลทหารบกที่ ๑๔ มีเขตอำนาจตลอดท้องที่จังหวัดชลบุรีจังหวัดจันทบุรี จังหวัดตราด และจังหวัดระยอง(๔) ศาลมณฑลทหารบกที่ ๒๑มีเขตอำนาจตลอดเขตอำนาจศาลจังหวัดทหารบกบุรีรัมย์ ศาลจังหวัดทหารบกสุรินทร์และตลอดท้องที่จังหวัดนครราชสีมา และจังหวัดชัยภูมิ(๕)[๔]ศาลมณฑลทหารบกที่ ๒๒ มีเขตอำนาจตลอดเขตอำนาจศาลจังหวัดทหารบกร้อยเอ็ดและตลอดท้องที่จังหวัดอุบลราชธานี จังหวัดมุกดาหาร จังหวัดศรีสะเกษและจังหวัดอำนาจเจริญ(๖) ศาลมณฑลทหารบกที่ ๒๓มีเขตอำนาจตลอดเขตอำนาจศาลจังหวัดทหารบกเลยและตลอดท้องที่จังหวัดขอนแก่นจังหวัดกาฬสินธุ์ และจังหวัดมหาสารคาม(๗)[๕] ศาลมณฑลทหารบกที่๒๔ มีเขตอำนาจตลอดเขตอำนาจศาลจังหวัดทหารบกสกลนคร ศาลจังหวัดทหารบกนครพนมและตลอดท้องที่จังหวัดอุดรธานี จังหวัดหนองคายและจังหวัดหนองบัวลำภู(๘) ศาลมณฑลทหารบกที่ ๓๑มีเขตอำนาจตลอดเขตอำนาจศาลจังหวัดทหารบกตาก ศาลจังหวัดทหารบกเพชรบูรณ์ศาลจังหวัดทหารบกพิษณุโลก และตลอดท้องที่จังหวัดนครสวรรค์ จังหวัดกำแพงเพชรและจังหวัดอุทัยธานี(๙) ศาลมณฑลทหารบกที่ ๓๒มีเขตอำนาจตลอดเขตอำนาจศาลจังหวัดทหารบกพะเยา ศาลจังหวัดทหารบกน่านศาลจังหวัดทหารบกอุตรดิตถ์ และตลอดท้องที่จังหวัดลำปาง(๑๐) ศาลมณฑลทหารบกที่ ๓๓ มีเขตอำนาจตลอดเขตอำนาจศาลจังหวัดทหารบกเชียงรายและตลอดท้องที่จังหวัดเชียงใหม่ จังหวัดแม่ฮ่องสอน และจังหวัดลำพูน(๑๑) ศาลมณฑลทหารบกที่ ๔๑มีเขตอำนาจตลอดเขตอำนาจศาลจังหวัดทหารบกชุมพร ศาลจังหวัดทหารบกทุ่งสงศาลจังหวัดทหารบกสุราษฎร์ธานี และตลอดท้องที่จังหวัดนครศรีธรรมราชนอกจากอำเภอทุ่งสงจังหวัดกระบี่ จังหวัดพังงา และจังหวัดภูเก็ต(๑๒) ศาลมณฑลทหารบกที่ ๔๒มีเขตอำนาจตลอดเขตอำนาจศาลจังหวัดทหารบกปัตตานี และตลอดท้องที่จังหวัดสงขลาจังหวัดพัทลุง และจังหวัดสตูลมาตรา ๖บรรดาคดีที่ค้างพิจารณาอยู่ในศาลจังหวัดทหารบกใดในวันที่พระราชกฤษฎีกานี้ใช้บังคับให้คงพิจารณาพิพากษาในศาลจังหวัดทหารบกนั้น เว้นแต่(๑) คดีที่ค้างพิจารณาอยู่ในศาลจังหวัดทหารบกลพบุรีให้พิจารณาพิพากษาในศาลมณฑลทหารบกที่ ๑๓(๒) คดีที่ค้างพิจารณาอยู่ในศาลจังหวัดทหารบกชลบุรีให้พิจารณาพิพากษาในศาลมณฑลทหารบกที่ ๑๔(๓) คดีที่ค้างพิจารณาอยู่ในศาลจังหวัดทหารบกขอนแก่นให้พิจารณาพิพากษาในศาลมณฑลทหารบกที่ ๒๓(๔) คดีที่ค้างพิจารณาอยู่ในศาลจังหวัดทหารบกอุดรให้พิจารณาพิพากษาในศาลมณฑลทหารบกที่ ๒๔(๕) คดีที่ค้างพิจารณาอยู่ในศาลจังหวัดทหารบกเชียงใหม่ให้พิจารณาพิพากษาในศาลมณฑลทหารบกที่ ๓๓(๖) คดีที่ค้างพิจารณาอยู่ในศาลจังหวัดทหารบกสงขลาให้พิจารณาพิพากษาในศาลมณฑลทหารบกที่ ๔๒มาตรา ๗บรรดาคดีที่ค้างพิจารณาอยู่ในศาลมณฑลทหารบกดังต่อไปนี้ในวันที่พระราชกฤษฎีกานี้ใช้บังคับให้ดำเนินการดังนี้(๑) คดีที่ค้างพิจารณาอยู่ในศาลมณฑลทหารบกที่ ๒ให้พิจารณาพิพากษาในศาลมณฑลทหารบกที่ ๑๒(๒) คดีที่ค้างพิจารณาอยู่ในศาลมณฑลทหารบกที่ ๓ให้พิจารณาพิพากษาในศาลมณฑลทหารบกที่ ๒๑(๓) คดีที่ค้างพิจารณาอยู่ในศาลมณฑลทหารบกที่ ๔ให้พิจารณาพิพากษาในศาลมณฑลทหารบกที่ ๓๑(๔) คดีที่ค้างพิจารณาอยู่ในศาลมณฑลทหารบกที่ ๕ให้พิจารณาพิพากษาในศาลมณฑลทหารบกที่ ๔๑(๕) คดีที่ค้างพิจารณาอยู่ในศาลมณฑลทหารบกที่ ๖ให้พิจารณาพิพากษาในศาลมณฑลทหารบกที่ ๒๒(๖) คดีที่ค้างพิจารณาอยู่ในศาลมณฑลทหารบกที่ ๗ให้พิจารณาพิพากษาในศาลมณฑลทหารบกที่ ๓๒มาตรา ๘ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการพลเอก ชาติชายชุณหะวัณนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่มีการแบ่งเขตพื้นที่จังหวัดทหารบกและเขตพื้นที่มณฑลทหารบกใหม่ ทำให้เขตพื้นที่ของจังหวัดทหารบกและมณฑลทหารบกบางแห่งเปลี่ยนแปลงไปประกอบกับมีการแก้ไขการเรียกชื่อมณฑลทหารบกใหม่ด้วยสมควรแก้ไขเขตอำนาจศาลจังหวัดทหารและศาลมณฑลทหารให้สอดคล้องกับเขตพื้นที่ของจังหวัดทหารบกและมณฑลทหารบกดังกล่าว จึงจำเป็นต้องตราพระราชกฤษฎีกานี้พระราชกฤษฎีกากำหนดเขตอำนาจศาลจังหวัดทหารและศาลมณฑลทหาร (ฉบับที่ ๒) พ.ศ. ๒๕๓๗[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่ได้มีการจัดตั้งและกำหนดเขตพื้นที่จังหวัดทหารบกสระแก้วและปรับปรุงเขตพื้นที่มณฑลทหารบกที่ ๑๒ มณฑลทหารบกที่ ๒๒ และมณฑลทหารบกที่ ๒๔สมควรจัดตั้งและกำหนดเขตอำนาจศาลจังหวัดทหารบกสระแก้ว รวมทั้งปรับปรุงเขตอำนาจศาลมณฑลทหารบกที่๑๒ ศาลมณฑลทหารบกที่ ๒๒ และศาลมณฑลทหารบกที่ ๒๔ให้สอดคล้องกับเขตพื้นที่ของจังหวัดทหารบกและมณฑลทหารบกดังกล่าว จึงจำเป็นต้องตราพระราชกฤษฎีกานี้วิภา/ผู้จัดทำ๒๙ ตุลาคม ๒๕๕๓พัสสน/ผู้จัดทำ๑๗ มกราคม ๒๕๕๔[๑] ราชกิจจานุเบกษาเล่ม ๑๐๗/ตอนที่ ๑๓๐ / ฉบับพิเศษ หน้า ๑ /๒๗ กรกฎาคม ๒๕๓๓[๒]มาตรา ๔ แก้ไขเพิ่มเติมโดยพระราชกฤษฎีกากำหนดเขตอำนาจศาลจังหวัดทหารและศาลมณฑลทหาร(ฉบับที่ ๒) พ.ศ. ๒๕๓๗[๓] มาตรา ๕ (๑) แก้ไขเพิ่มเติมโดยพระราชกฤษฎีกากำหนดเขตอำนาจศาลจังหวัดทหารและศาลมณฑลทหาร(ฉบับที่ ๒) พ.ศ. ๒๕๓๗[๔] มาตรา ๕ (๕)แก้ไขเพิ่มเติมโดยพระราชกฤษฎีกากำหนดเขตอำนาจศาลจังหวัดทหารและศาลมณฑลทหาร(ฉบับที่ ๒) พ.ศ. ๒๕๓๗[๕] มาตรา ๕ (๗)แก้ไขเพิ่มเติมโดยพระราชกฤษฎีกากำหนดเขตอำนาจศาลจังหวัดทหารและศาลมณฑลทหาร(ฉบับที่ ๒) พ.ศ. ๒๕๓๗[๖] ราชกิจจานุเบกษาเล่ม ๑๑๑/ตอนที่ ๓๔ ก/หน้า ๑/๑๗ สิงหาคม ๒๕๓๗